**Ministru kabineta noteikumu projekts “Grozījumi Ministru kabineta 2012.gada 31.jūlija noteikumos Nr.523 “Noteikumi par budžetu pieprasījumu izstrādāšanas un iesniegšanas pamatprincipiem””, sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta (turpmāk – MK) noteikumu projekts “Grozījumi Ministru kabineta 2012.gada 31.jūlija noteikumos Nr.523 “Noteikumi par budžetu pieprasījumu izstrādāšanas un iesniegšanas pamatprincipiem”” sagatavots pēc Finanšu ministrijas iniciatīvas, ņemot vērā ministriju un citu centrālo valsts iestāžu izteiktos priekšlikumus par nepieciešamajiem precizējumiem MK 2012.gada 31.jūlija noteikumos Nr.523 “Noteikumi par budžetu pieprasījumu izstrādāšanas un iesniegšanas pamatprincipiem” (turpmāk – MK noteikumi Nr.523).  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | MK noteikumu Nr.523 pašreizējā regulējumā ir identificētas vairākas problēmas:1. Informācijas sniegšanu par apstiprināto finansējumu jaunajām politikas iniciatīvām gan saturiski, gan attiecībā uz noteiktajiem informācijas iesniegšanas termiņiem ir nepieciešams precizēt atbilstoši MK 2012.gada 11.decembra noteikumu Nr.867 “Kārtība, kādā nosakāms maksimāli pieļaujamais valsts budžeta izdevumu kopapjoms un maksimāli pieļaujamais valsts budžeta izdevumu kopējais apjoms katrai ministrijai un citām centrālajām valsts iestādēm vidējam termiņam” nosacījumiem, kā arī, ņemot vērā jauno politikas iniciatīvu izvērtēšanas praksi 2013.gadā.
2. Fiskālās uzraudzības nodrošināšanas nolūkā informāciju par valsts pamatbudžeta un valsts speciālā budžeta ilgtermiņa saistībām Vienotās valsts budžeta plānošanas un izpildes informācijas sistēmā (turpmāk – SAP) nepieciešams norādīt ilgākam laika periodam.
3. Veidlapā Nr.4(pb) “Valsts pamatbudžeta ilgtermiņa saistības” un veidlapā Nr.4(sb) “Valsts speciālā budžeta ilgtermiņa saistības” kolonna “Resursu kods” nav saturiski saistoša veidlapās sniedzamajai informācijai un netiek aizpildīta.
4. Veidlapā Nr.7(pb) “Paskaidrojums par ministrijas (citas centrālās valsts iestādes) valsts pamatbudžeta līdzekļu pieprasījumu vidējam termiņam” un veidlapā Nr.7(sb) “Paskaidrojums par ministrijas (citas centrālās valsts iestādes) valsts speciālā budžeta līdzekļu pieprasījumu vidējam termiņam” ir norādīta nekorekta atsauce uz Likuma par budžetu un finanšu vadību 9.panta 13.1 daļas punktu.
5. Nav noteikts, ka gadījumā, ja budžeta pieprasījumā programmai (apakšprogrammai) n+1 gadā un turpmākajos gados resursi un izdevumi netiek plānoti, nav jāsniedz MK noteikumu Nr.523 74.9.apakšpunktā noteiktais skaidrojums.
6. Veidlapu Nr.20 “Valsts budžeta programmu (apakšprogrammu) atlīdzības pieprasījums n+1 gadam” nepieciešams papildināt ar jaunu sadaļu, ņemot vērā Aizsardzības ministrijas priekšlikumu (Aizsardzības ministrijas 2014.gada 21.februāra vēstule Nr.MV–N/386) par zemessargu – apsargu amatu, ar kuriem darba līgumus slēdz, balstoties uz Latvijas Republikas Zemessardzes likuma 31.panta pirmo daļu, lai informācija par zemessargiem – apsargiem neparādītos informācijā pie militārpersonām.
7. Veidlapa Nr.24 “Paskaidrojums par ministrijas (citas centrālās valsts iestādes) darbības rezultātu un to rezultatīvo rādītāju izmaiņām” ir norādīta budžeta pieprasījuma sastāvā, lai gan tā nav jāiesniedz kā budžeta pieprasījuma sastāvdaļa, bet tikai atsevišķi MK noteikumos Nr.523 minētajos gadījumos.
8. Nav noteikts, ka n gadam plānotos darbības rezultātu un rezultatīvo rādītāju nosaukumus nemaina.
9. Nav noteikts maksimālais termiņš kārtējā gadā, līdz kuram Labklājības ministrija var precizēt kārtējā gada plāna izdevumu sadalījumu pa pabalstu, pensiju un piemaksu pie pensijām veidiem, apmēru un saņēmēju skaitu vidēji mēnesī atbilstoši statistisko rādītāju un izdevumu izpildes tendencēm, aizpildot veidlapu Nr.10(pb) “Valsts sociālo pabalstu, izdienas pensiju un piemaksu pie vecuma un invaliditātes pensijām izdevumu aprēķins” vai veidlapu Nr.10(sb) “Valsts pensiju, sociālās apdrošināšanas pabalstu un valsts budžeta maksājumu izdevumu aprēķins”.
10. Atsevišķos MK noteikumu Nr.523 punktos ir konstatētas neprecizitātēs budžeta programmas 80.00.00 “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” nosaukumā.
11. Ir noteikts liels izvēles intervāls budžeta apakšprogrammu numuriem, kurus piešķirt Eiropas Savienības politiku instrumentu un pārējās ārvalstu finanšu palīdzības līdzfinansēto un finansēto projektu un pasākumu īstenošanai.
12. MK noteikumu Nr.523 34.5.punkts paredz, ka Eiropas Savienības politiku instrumentu un pārējās ārvalstu finanšu palīdzības līdzfinansētiem un finansētiem projektiem un pasākumiem, kuriem maksājumu veikšana ir paredzēta, tikai sākot ar n+1 gadu un turpmākajos gados ir nepieciešams Ministru kabineta lēmums par tiesībām uzņemties jaunas valsts budžeta ilgtermiņa saistības. Tomēr process, lai saņemtu šādu MK lēmumu, prasa ievērojamu cilvēkresursu un laika apjomu, tādēļ steidzamības gadījumā, laicīgi nav iespējams to saņemt. Lai taupītu resursus un laiku, kā arī pamatojoties uz to, ka Eiropas Savienības politikas instrumentu līdzfinansētajiem projektiem īstenošanas kārtība un pieejamais kopējais finansējums tiek noteikts MK normatīvajā regulējumā (piemēram, MK noteikumos par specifiskā atbalsta mērķa īstenošanu vai tiesību aktā), atbilstošais MK regulējums var tikt uzskatīts par MK lēmumu, kas ļauj uzņemties saistības, un ja minētajā normatīvajā regulējumā par specifiskā atbalsta mērķa īstenošanu vai tiesību aktā ir paredzēta (noteikta) saistību uzņemšanās par šādiem projektiem, kuriem maksājumu veikšana ir paredzēta sākot tikai ar n+1 gadu, iestādei jāļauj slēgt līgumu vai vienošanos par projekta īstenošanu.

Ņemot vērā iepriekš minētās konstatētās problēmas MK noteikumi Nr.523 ir papildināti ar jauniem noteikumu punktiem, ir veikti grozījumi vairākos spēkā esošajos MK noteikumu Nr.523 punktos un pielikumos: 1. Attiecībā uz nosacījumiem informācijas sniegšanai par jaunajām politikas iniciatīvām:
	1. Visā noteikumu tekstā un pielikumos ir svītrota vārdkopa “prioritārie pasākumi” dažādos locījumos.
	2. Ir būtiski precizēta veidlapa Nr.8:
		1. Veidlapa sastāv no 13 kolonnām iepriekšējo 8 kolonnu vietā.
		2. Veidlapā kā līdz šim ir jānorāda programmas (apakšprogrammas) kods un nosaukums, pamatojums jaunās politikas iniciatīvas apstiprināšanai, jaunās politikas iniciatīvas nosaukums, ka arī jaunajām politikas iniciatīvām atbalstītais finansējums trim gadiem sadalījumā pa ekonomiskās klasifikācijas kodiem, norādot tikai koda numuru.
		3. Grozījumi paredz, ka papildus attiecībā uz apstiprinātajam jaunajām politikas iniciatīvām ir jāsniedz informācija par jaunās politikas iniciatīvas atbilstību Nacionālā attīstības plāna prioritātei, Valsts aizsardzības koncepcijai vai atbilstība pārējiem, ja jaunā politikas iniciatīva neatbilst Nacionālam attīstības plānam, Valsts aizsardzības koncepcijai vai arī ir administratīvās kapacitātes stiprināšanas pasākums.
	3. Ir noteikts jauns nosacījums ministrijām par informācijas sniegšanu par tām jaunajām politikas iniciatīvām, kuras apstiprinātas papildus vai kurās veiktas izmaiņas otrajā lasījumā Saeimā, pēc tam, kad pieņemts gadskārtējais valsts budžeta likums un vidēja termiņa budžeta ietvara likums, nosakot termiņu ne garāku par septiņām darba dienām, norādot, ka par jauno politikas iniciatīvu, kas apstiprināta Saeimā otrajā lasījumā, ir uzskatāms pasākums, kuram ir atbalstīts finansējums vismaz n+1, n+2 un n+3 gadiem, ir atbilstība Nacionālajam attīstības plānam, Valsts aizsardzības koncepcijai, citam plānošanas dokumentam, vai tas ir pasākums administratīvās kapacitātes stiprināšanai.
2. Attiecībā uz informācijas sniegšanu par valsts pamatbudžeta un valsts speciālā budžeta ilgtermiņa saistībām:
	1. MK noteikumi Nr.523 ir papildināti ar punktiem, kas nosaka, ka gadījumos, ja ministrijai ir plānotas saistības tādiem projektiem un pasākumiem, par kuru īstenošanu ir pieņemts MK lēmums, kuriem ir noteikts terminēts īstenošanas laiks un kuri nav Eiropas Savienības politiku instrumentu un pārējās ārvalstu finanšu palīdzības līdzfinansētie projekti un pasākumi, ministrija SAP sniedz informāciju par ilgtermiņa saistībām arī n+4 līdz n+14 gadam un tālākā laika posmā līdz projekta īstenošanai, ja saistības turpinās pēc n+14 gada, kā pamatojumu norādot attiecīgo MK lēmumu. Nepieciešamās izmaiņas SAP sistēmas funkcionalitātē jau ir veiktas.
	2. MK noteikumos Nr.523 ir precizēts, ka informācija par ilgtermiņa saistībām n+4 līdz n+14 gadiem un tālākā laika posmā līdz projekta īstenošanai, ja saistības turpinās pēc n+14 gada, ir jānorāda tikai SAP un nav jāiesniedz Finanšu ministrijā papīra formātā.
3. MK noteikumi Nr.523 ir papildināti ar punktu, kas nosaka, kādos gadījumos var grozīt valsts budžeta ilgtermiņa saistības SAP.
4. Veidlapā Nr.4(pb) “Valsts pamatbudžeta ilgtermiņa saistības” un veidlapā Nr.4(sb) “Valsts speciālā budžeta ilgtermiņa saistības” ir svītrota kolonna “Resursu kods”.
5. Veidlapās Nr.7(pb) “Paskaidrojums par ministrijas (citas centrālās valsts iestādes) valsts pamatbudžeta līdzekļu pieprasījumu vidējam termiņam” un Nr.7(sb) “Paskaidrojums par ministrijas (citas centrālās valsts iestādes) valsts speciālā budžeta līdzekļu pieprasījumu vidējam termiņam” ir precizēta atsauce uz Likuma par budžetu un finanšu vadību 9.panta 13.1 daļas punktu, paredzot atsauci uz 9.panta 13.1 daļas pirmo punktu, kas nosaka, ka finanšu ministram ir tiesības, informējot par to Saeimu, veikt apropriācijas izmaiņas starp ministrijām un citām centrālajām valsts iestādēm transfertu veikšanai gadskārtējā valsts budžeta izpildes procesā, kā arī valsts budžeta saņemamajiem transfertiem no pašvaldību budžetiem, no valsts budžeta daļēji finansēto atvasināto publisko personu budžetiem un budžeta nefinansēto iestāžu budžetiem.
6. Lai nodrošinātu vienotu izpratni par veidlapu Nr.7(pb) “Paskaidrojums par ministrijas (citas centrālās valsts iestādes) valsts pamatbudžeta līdzekļu pieprasījumu vidējam termiņam” un Nr.7(sb) “Paskaidrojums par ministrijas (citas centrālās valsts iestādes) valsts speciālā budžeta līdzekļu pieprasījumu vidējam termiņam” aizpildīšanu, ir noteikts jauns punkts, kas nosaka, ka šajās veidlapās nav jāsniedz noteikumu 74.9.apakšpunktā minētais skaidrojums, ja konkrētā programma (apakšprogramma) netiek plānota nākamajam periodam;
7. Veidlapa Nr.20 “Valsts budžeta programmu (apakšprogrammu) atlīdzības pieprasījums n+1 gadam” tiek papildināta (gan valsts pamatfunkciju īstenošanai, gan ES politiku instrumentu un pārējās ārvalstu finanšu palīdzības līdzfinansēto un finansēto projektu un pasākumu īstenošanai), ar sadaļu “Zemessargi – apsargi” (Aizsardzības ministrijas priekšlikums (2014.gada 21.februāra vēstule Nr.MV–N/386)), paredzot sniegt informāciju par:
	1. Vidējo amata vietu skaitu gadā.
	2. Atlīdzību gadam (tai skaitā: atalgojumu gadam un darba devēja valsts sociālās apdrošināšanas obligātās iemaksām, sociāla rakstura pabalstiem un kompensācijām gadam).
	3. Vidējo atlīdzību uz vienu amata vietu mēnesī.
	4. Vidējo atalgojumu uz vienu amata vietu mēnesī.
	5. Vidējo darba devēja valsts sociālās apdrošināšanas obligātās iemaksu, sociāla rakstura pabalstu un kompensāciju apmēru uz vienu amata vietu mēnesī.
8. Tā kā veidlapa Nr.24 “Paskaidrojums par ministrijas (citas centrālās valsts iestādes) darbības rezultātu un to rezultatīvo rādītāju izmaiņām” nav budžeta pieprasījuma sastāvdaļa, tad svītrots MK noteikumu Nr.523 punkts, kas noteica, ka veidlapa Nr.24 ir budžeta pieprasījuma sastāvā, savukārt atsauce uz veidlapu Nr.24 ir iekļauta MK noteikumu Nr.523 punktā, kas nosaka gadījumus, kad jāsniedz veidlapā Nr.24 norādāmā informācija.
9. Lai būtu skaidras norādes par informācijas sniegšanu attiecībā uz darbības rezultātiem un rezultatīviem rādītājiem, MK noteikumu Nr.523 punktos par darbības rezultātiem un rezultatīviem rādītājiem ir noteikts, ka n gadam plānoto darbības rezultātu un rezultatīvo rādītāju nosaukumus nemaina.
10. Lai noteiktu kartējam gadam maksimālo termiņu, līdz kuram Labklājības ministrija var precizēt kārtējā gada plāna izdevumu sadalījumu pa pabalstu, pensiju un piemaksu pie pensijām veidiem, apmēru un saņēmēju skaitu vidēji mēnesī atbilstoši statistisko rādītāju un izdevumu izpildes tendencēm, aizpildot veidlapu Nr.10(pb) “Valsts sociālo pabalstu, izdienas pensiju un piemaksu pie vecuma un invaliditātes pensijām izdevumu aprēķins” vai veidlapu Nr.10(sb) “Valsts pensiju, sociālās apdrošināšanas pabalstu un valsts budžeta maksājumu izdevumu aprēķins”, ir precizēti MK noteikumu Nr.523 punkti, kuri paredz iepriekšminēto veidlapu iesniegšanu reizi ceturksnī, nosakot, ka tās iesniedz ne vēlāk kā līdz kārtējā gada 15.novembrim.
11. Lai iekļautu MK noteikumos Nr.523 Eiropas Zivsaimniecības fonda jauno nosaukumu 2014.-2020.gada plānošanas periodam – Eiropas Jūrlietu un zivsaimniecības fonds, kā arī norādītu, ka Eiropas Savienības politikas instruments Eiropas transporta, telekomunikāciju un enerģijas infrastruktūras tīklu projektu un pasākumu īstenošanai nākošajā plānošanas periodā tiks aizstāts ar Eiropas infrastruktūras savienošanas instrumentu, ir precizēti MK noteikumu Nr.523 apakšpunkti, kuros tiek noteikts šiem Eiropas Savienības politiku instrumentam atbilstošās budžeta programmas nosaukums un numerācija, kā arī saistību veidi un veidlapā Nr.4(pb) un veidlapā Nr.4(sb) sniedzamā informācija.
12. Lai MK noteikumos Nr.523 noteiktu atbilstošu valsts budžeta programmas (apakšprogrammas) numerāciju un nosaukumu 2014.–2020.gada plānošanas perioda Eiropas Atbalsta fonda vistrūcīgākajām personām pasākumu īstenošanai, MK noteikumi Nr.523 ir papildināti ar jauniem apakšpunktiem.
13. Lai novērstu neprecizitātes attiecībā uz MK noteikumu Nr.523 punktos minēto budžeta programmas 80.00.00 “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai” nosaukumu, ir grozīti MK noteikumu Nr.523 punkti, kuros minēta šī budžeta programma.
14. Lai samazinātu izvēles intervālu budžeta apakšprogrammu numuriem, kurus piešķirt Eiropas Savienības politiku instrumentu un pārējās ārvalstu finanšu palīdzības līdzfinansēto un finansēto projektu un pasākumu īstenošanai, ir precizēts MK noteikumu Nr.523 apakšpunkts, kas nosaka brīvo apakšprogrammu numuru izvēlēs intervālus.
15. Lai nodrošinātu budžeta paskaidrojumos informācijas iekļaušanu, ko nosaka Likuma par budžetu un finanšu vadību 21.panta otrās daļas 16.punkts, MK noteikumi Nr.523 tiek papildināti ar jaunu pielikumu, kurā ministrijas sniegs informāciju par to padotībā esošajām valsts budžeta daļēji finansētām atvasinātām publiskām personām un budžeta nefinansētām iestādēm. Attiecīgi tiek papildināti noteikumu punkti, kas nosaka pielikumu sarakstu un to aizpildīšanu.
16. Lai iestādes varētu uzņemties jaunas valsts budžeta ilgtermiņa saistības par Eiropas Savienības politiku instrumentu un pārējās ārvalstu finanšu palīdzības līdzfinansētiem un finansētiem projektiem un pasākumiem, kuriem maksājumu veikšana ir paredzēta, tikai sākot ar n+1 gadu un turpmākajos gados, gadījumos, kad šādas tiesības paredzētas MK normatīvajā regulējumā vai tiesību aktā, tiek papildināts 34.5.punkts.
 |
| 3. | Projekta izstrādē iesaistītās institūcijas | Projekts šo jomu neskar. |
| 4. | Cita informācija | Nav. |

|  |
| --- |
| II. Tiesību akta projekta ietekme uz sabiedrību, tautsaimniecības attīstību un administratīvo slogu |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ministrijas un citas centrālās valsts iestādes |
| 2. | Tiesiskā regulējuma ietekme uz tautsaimniecību un administratīvo slogu | Administratīvais slogs un cilvēkresursu apjoms, kas nepieciešams minēto projektu izpildei paliks nemainīgs, ņemot vērā to, ka minētajos punktos pieprasītās un vairs nepieprasītās informācijas apjoms ir līdzvērtīgs. |
| 3. | Administratīvo izmaksu monetārs novērtējums | Nav. |
| 4. | Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Projekts šo jomu neskar. |
| 2. | Atbildīgā institūcija | Finanšu ministrija |
| 3. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Ministrijas un citas centrālās valsts iestādes. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Administratīvais slogs un cilvēkresursu apjoms, kas nepieciešams minēto projektu izpildei paliks nemainīgs, ņemot vērā to, ka minētajos punktos pieprasītās un vairs nepieprasītās informācijas apjoms ir līdzvērtīgs. |
| 3. | Cita informācija | Nav. |

*Anotācijas III; V un VI sadaļa – projekts šīs jomas neskar.*

Finanšu ministrs A.Vilks

03.11.2014 15:34

2109

E.Gross

67083966; Eduards.Gross@fm.gov.lv